Igano Kabamaru

Το Igano Kabamaru (ιαπωνικά: 伊賀野カバ丸, Χέπμπορν: Igano Kabamaru, δηλ.: Στόμα Ιπποποτάμου της Ίγκα) είναι μια σειρά άνιμε και μάνγκα. Η σειρά προβλήθηκε εκτός από την Ελλάδα και στην Κύπρο, Γαλλία, Ιταλία και Ισπανία. Ειδικότερα στην Ελλάδα θεωρείται μία από τις σειρές κινουμένων σχεδίων που άφησαν εποχή, και επηρέασαν σημαντικά την προβολή των άνιμε στην Ελλάδα, κυρίως λόγω της αστειότητας της ελληνικής μεταγλώττισης, που χαρακτηριζόταν από τις συχνές επαναλήψεις φράσεων, προκειμένου να μην υπάρχουν κενά στο άνοιγμα και κλείσιμο του στόματος των χαρακτήρων της σειράς, καθώς και βρισιές. Επίσης προκαλούσε γέλιο στις σκηνές του Καμπαμαρού, όταν έτρωγε φαγητό και κυρίως μακαρόνια. Η σειρά μεταγλωττίστηκε ολόκληρη στο Στούντιο Εκράν και κυκλοφόρησε στα βιντεοκλάμπ σε 8 βιντεoκασέτες με τρία επεισόδια έκαστη από την Symbol Video Productions και σε DVD από την Star Video. Προβλήθηκε από την ΕΡΤ3, το Junior's TV και τηλεοπτικούς σταθμούς της επαρχίας όπου προβάλλονταν κατά κόρον, μαζί με άλλες σειρές και ταινίες κινουμένων σχεδίων από τα τέλη της δεκαετίας του '80 και ολόκληρη τη δεκαετία του '90.

 Ο Καμπαμαρού είναι ένας νίντζα, που έμεινε ορφανός και από τους δύο γονείς του σε πολύ μικρή ηλικία, μεγαλωμένος από τον παππού του τον Σάιζο, ο οποίος τον εκπαίδευσε μαζί με ένα άλλο νεαρό ορφανό, τον Χαγιάτε Κιρίνο. Στην κηδεία του, συναντά μια ηλικιωμένη κυρία τη Ραν Οκούμπο. Ο Σάιζο ήταν η πρώτη αγάπη της Ραν, και της είχε ζητήσει σε ένα γράμμα, να φροντίσει τον εγγονό του όταν πέθαινε. Ο Καμπαμαρού ακολουθεί τη Ραν πίσω στο Τόκιο, όπου θα μείνει στο σπίτι της, και θα πάει στο σχολείο Κινγκιόκου, στο οποίο η Ραν είναι διευθύντρια. Φτάνοντας, ο Καμπαμαρού γνωρίζεται με την εγγονή της Ραν, τη Μάι Οκούμπο, που ζει με τη γιαγιά της από τότε που πέθαναν οι γονείς της. Ο Καμπαμαρού ερωτεύεται τη Μάι, αλλά βρίσκει τους τραχείς τρόπους και την ατελείωτη όρεξή του για φαγητό ντροπιαστική και αποκρουστική.Τα σχολεία Κινγκιόκου και Ογκιόκου είναι θανάσιμοι εχθροί για σχεδόν μισό αιώνα, κυρίως λόγω της αντιπαλότητας μεταξύ των πλούσιων και ισχυρών οικογενειών του Μαετζίμα Σου, προέδρου του μαθητικού συμβουλίου του Ογκιόκου, και του Σιτζούνε Μετζίρο, προέδρου του μαθητικού συμβουλίου στο Κινγκιόκου. Ο Καμπαμαρού γίνεται άθελά του πιόνι των μελών του μαθητικού συμβουλίου στο Κινγκιόκου στις διάφορες μηχανορραφίες τους.Τα πράγματα περιπλέκουν όταν εμφανίζεται ο αδελφικός φίλος του Καμπαμαρού, και τώρα αντίπαλος του, ο Χαγιάτε. Ο Χαγιάτε αποκαλύπτει στον Καμπαμαρού ότι τον χρησιμοποίησε για να δραπετεύσει από τον Σάιζο και να αφήσει πίσω του το παρελθόν του στα βουνά. Προτρέπει τον Καμπαμάρου να ξεχάσει τη φιλία τους και να μείνει στα βουνά.Ο Μαετζίμα επεκτείνει τον έλεγχό του στα μαθητικά συμβούλια άλλων σχολείων, σχηματίζοντας εκεί μυστικές «ομάδες επίθεσης» και στρατολογώντας μέλη εγκληματικών συμμοριών για να κάνουν τη βρώμικη δουλειά του. Ο Σιτζούνε επιστρατεύει τον Καμπαμαρού για να τον βοηθήσει στον αγώνα εναντίον του Ογκιόκου. Η Μάι επισκέπτεται το Σχολείο Ογκιόκου για να μιλήσει προσωπικά στον Μαετζίμα και να του ζητήσει να σταματήσει την προετοιμασία για την επικείμενη επίθεση, αλλά οι συνεργάτες του Μαετζίμα την παρεξηγούν ως συνεργό του Σιτζούνε και την αιχμαλωτίζουν.Τα νέα για την απαγωγή της Μάι και τον τραυματισμό του Σιρακάβα φτάνουν στον Σιτζούνε, μαζί με μια πρόσκληση από τον Μαετζίμα στην αποβάθρα για συνάντηση. Αυτή τη φορά, και οι δύο απατούν ο ένας τον άλλον, φέρνοντας μαζί τους τις συμμορίες τους και ακολουθεί μια μεγάλη μάχη μεταξύ των μαθητών και του προσωπικού των δύο σχολείων. Η μάχη διακόπτετε όταν ο Χαγιάτε προκαλεί τον Καμπαμαρού, αποκαλύπτοντας τον εαυτό του ως απαγωγέα της Μάι. Ο Καμπαμαρού κυριεύεται από οργή και αρχίζουν τη μονομαχία τους ως νίντζα. Κατά τη διάρκεια της μονομαχίας, ο Καμπαμαρού χτυπά τον Χαγιάτε στον ώμο και τον κάνει ναι πέσει στο νερό. Όλοι πιστεύουν ότι ο Χαγιάτε πνίγηκε, όμως ξαφνικά βγαίνει από το νερό, μαζί με τον παππού Σάιζο, ο οποίος προσποιήθηκε τον θάνατό του για να εισάγει τον Καμπαμαρού στο δεύτερο στάδιο της εκπαίδευσης νίντζα και στις ευθύνες ενός ενήλικα. Ο Χαγιάτε και ο Καμπαμαρού , τώρα συμφιλιωμένοι, αποφασίζουν να επιστρέψουν με τον Σάιζο στο βουνό για να συνεχίσουν την εκπαίδευσή τους, αλλά όχι πριν η Μάι εκφράσει τα συναισθήματα της στον Καμπαμαρού και υποσχεθούν να συναντηθούν ξανά. Σκηνοθετική επιμέλεια: Βασίλης Συρόπουλος Νέστορας Κατσιμίχας: Καμπαμαρού Χάρης Σώζος: Χαγιάτε - Σιτζούνε Νατάσα Τσακαρισιάνου: Μάι Οκούμπο - Σιγιόκο Κώστας Πανουργιάς: Μαετζίμα - Μικίζο - Κανάμε - Όκχι Γιάννης Ευδαίμων: Σάιζο - Σιρακάβα Τζένη Καλύβα: Ραν Οκούμπο - Σου Ματσούνο - Φουτάμπα - Γιαγιά Γιόνι Καμπαγιάσι Νόνη Γλυκού: Καόρου - Σουμίρε - Χοσίρε - Συγγραφέας Νίκος Μαγδαληνός: Γιανάκι - Μασάο - Μάικλ Ντάντε Πάρις Κατσίβελος: Υποδιευθυντής - Χότα - Τόχνο Κώστας Σκώκος: Ιερέας - Σοφέρ της Ραν - Μάγειρας - Θυρωρός Igano Kabamaru στο IMDb Igano Kabamaru στο Anime News Network. Kabamaru Αρχειοθετήθηκε 2010-06-29 στο Wayback Machine. στο Animellas https://www.greekdubdb.com/title?id=432